b'\n_START_ARTICLE_\nKobe steel\n_START_PARAGRAPH_\nKobe Steel Ltd (\xe6\xa0\xaa\xe5\xbc\x8f\xe4\xbc\x9a\xe7\xa4\xbe\xe7\xa5\x9e\xe6\x88\xb8\xe8\xa3\xbd\xe9\x8b\xbc\xe6\x89\x80 eller Kabushiki-gaisha K\xc5\x8dbe Seik\xc5\x8d-sho) er en japansk produsent av produkter spesielt i st\xc3\xa5l, aluminium, magnesium, titan og kopper. _NEWLINE_Hovedkontoret er i Kobe. Bedriften ble opprettet 1. september 1905. Plasseringen i en havneby var og er fordelaktig for import av metalliske r\xc3\xa5varer og kull. _NEWLINE_De bruker merkevaret Kobelco. _NEWLINE_Kobe Steel er Japans tredje st\xc3\xb8rste st\xc3\xa5lprodusent. De benyttes blant annet av bilprodusenter som Toyota, Mitsubishi og Honda, samt amerikanske bilprodusenter som General Motors. Selskapets st\xc3\xb8rste enkeltkunde er Mitsubishi Heavy Industries._NEWLINE_I 2017 ble det oppdaget omfattende svindel i bedriften med juksing med sertifikater og produkter.\n_START_SECTION_\nSvindelen\n_START_PARAGRAPH_\nOver 20.000 tonn med produkter skal ha blitt sendt fra selskapets fabrikker med forfalskede kvalitetssikringer i 12-m\xc3\xa5nedersperioden frem til i august 2017 \xe2\x80\x93 tilsvarende fire prosent av produksjonen, if\xc3\xb8lge selskapet. Det kan v\xc3\xa6re langt mer omfattende. Det skal ha p\xc3\xa5g\xc3\xa5tt en organisert forfalskning av kvalitetssikringen av selskapets produkter, som brukes blant annet i biler og passasjerfly. Flere titalls personer ved minst tre fabrikker har deltatt, blant annet ledere. _NEWLINE_Fram til oktober 2017 var det avdekket at det er solgt st\xc3\xa5l med forfalsket kvalitetsdokumentasjon til over 30 navngitte utenlandske kunder som blant annet Boeing, Airbus, General Motors, Tesla og den franske bilgiganten PSA. Kobe Steel har innr\xc3\xb8mmet \xc3\xa5 ha forfalsket kvalitetsdata for produkter som selges til rundt 200 kunder verden over, produkter som alts\xc3\xa5 er benyttet i b\xc3\xa5de fly og biler._NEWLINE_Forfalskningene kan ha p\xc3\xa5g\xc3\xa5tt siden 1960-tallet.'